**Umbra**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jos,

Sub picioarele mele,

Obosite de atâta alergat,

Odihneşte o umbrǎ neagrǎ,

Compactǎ şi urâtǎ

De parc-ar fi bolnavǎ

De pelagrǎ.

Stǎ cuminte,

Lipitǎ de pantoful meu

Uşor curbat,

Iubindu-mǎ fǎrǎ mǎsurǎ

Precum iubeşte musca

Un bou manierat.

Cu simţul meu acut,

Destul de curajos

Pentru o minte inventivǎ,

Încerc sǎ mǎ sucesc

Cu susul în jos.

În felul ǎsta,

Umbra costelivǎ

Va flutura regeşte

La gâtul meu

Ca dâra unei stele

În timp ce eu,

De voi putea,

Mǎ voi mândri

Ca umbrǎ a umbrei mele.